Dís hoe Midvaal dit doen – met sy jong leier | Netwerk24
KYK: Bokke sal wen, wat van die res?
Netwerk24 het voor die naweek se WB-kwarteindstryde by sy sportskrywers in Johannesburg gehoor wie dink hulle sal koning kraai en of Japan, die gasheerland, wéér 'n Brighton-wonderwerk kan verwag teen die Bokke.
Swys sluit by Kings as konsultant aan
Swys de Bruin, wat vroeër vanjaar weens stres ’n tyd lank nie sy werk as afrigter by die Leeus kon doen nie, het hom by die Southern Kings as konsultant aangesluit.
Kurt Darren is ‘gelukkigste man op aarde’
Die topverkopersanger Kurt Darren het sy innerlike partytjiedier losgelaat en sy jongste album, #Partytjiedier, onlangs bekend gestel.
Dís hoe Midvaal dit doen – met sy jong leier
Deur Jacob Rooi 30 Junie 2019 00:18
Politieke wil, ’n stabiele senior bestuur en streng finansiële en beheermaatreëls is deel van die suksesresep van Midvaal, die enigste DA-beheerde plaaslike munisipaliteit in Gauteng en ook die enigste in die provinsie wat in die jongste ouditverslag ’n skoon oudit ontvang het. Só het dié munisipaliteit in ’n verklaring gesê oor sy soveelste skoon oudit sedert 2013-’14.
Kimi Makwetu, ouditeur-generaal, het in sy jongste munisipale ouditverslag gesê Midvaal het weer van die beste praktyke toegepas, soos monitering van aksieplanne om te verseker dat interne beheergebreke hanteer word, asook optrede teen oortreders.
“As sulke praktyke in die provinsie herhaal word, sal die ouditresultate baie verbeter,” sê Makwetu.
Die navorsings- en konsultantegroep PMR het die munisipaliteit in Maart bekroon met die Diamond Arrow-prys vir die munisipaliteit wat die meeste doen om werk te skep, armes op te hef, die omgewing skoon te hou, misdaad te bestry, beleggers te lok en infrastruktuur te verbeter.
Die DA se Bongani Baloyi is ook as die Sedibeng-distrik se mees proaktiewe burgemeester aangewys. Baloyi, wat nou 32 is, het in 2013 geskiedenis gemaak toe hy op 26 die jongste burgemeester in die land geword het.
Die munisipaliteit sê Baloyi het van dag een af ’n kultuur van verantwoordbaarheid en etiese leierskap gevestig.
Meer oor: Bongani Baloyi | Midvaal | Anc
Midvaal leer ANC oor skoon bestuur
Midvaal vat diegene vas wat glo poste verkoop
Trump gee Turkye sy sin met skietstilstand in Sirië